Taiwanin presidentinvaali 2020

Taiwanin 15. presidentin ja varapresidentin vaali pidettiin 1. tammikuuta 2020 yhdessä parlamenttivaalien kanssa. Tsai Ing-wen ja hänen DPP-puolueensa voitti molemmat vaalit.

 Ehdokkaat ja tausta 
Vaaleissa valitaan Kiinan tasavallan presidentti sekä tämän varapresidentti enemmistövaalitavalla. Puolueet, jotka ovat edellisissä vaaleissa saaneet vähintään 5 prosentin kannatuksen, voivat asettaa oman ehdokkaan. 

Koska DPP kärsi tappion vuoden 2018 paikallisvaaleissa, Tsain uskottiin aluksi häviävän myös presidentinvaalin. Tyytymättömyyden taustalla oli liuta erilaisia sisäpoliittisia skandaaleja ja epäsuosittuja lakimuutoksia (mm. samaa sukupuolta olevien avioliiton laillistaminen). Huonon vaalituloksen myötä vuonna 2018 Tsai myös erosi DPP:n johtajan paikaltaan.

 Demokraattinen edistyspuolue 
DPP:n ehdokas oli istuva presidentti Tsai Ing-wen, jonka varapresidenttiehdokas oli William Lai. 

Hongkongin protestien myötä Tsain onnistui kuitenkin kasvattaa kannatustaan Manner-Kiinaa kritisoivien ulostulojensa avulla. Ottaessaan kantaa Yksi maa, kaksi järjestelmää -systeemiin hän totesi, etteivät demokratia ja autoritarismi voi elää sovussa samassa maassa.

Vaalien alla kiersi myös huhu, ettei Tsain London School of Economics -yliopistossa tehty väitöskirja olisi aito. Yliopisto kuitenkin vahvisti Tsain väitelleen siellä oikeustieteen tohtoriksi vuonna 1984.

Tsaista ja tämän työstä presidenttinä julkaistiin loppuvuodesta 2019 anime-tyylinen peli.      

 Kuomintang 
Kuomintangin ehdokas vaaleissa oli Han Kuo-yu ja hänen varapresidenttiehdokkaansa Chang San-cheng.   

Ennen presidentinvaaleja Han toimi Kaohsiungin kaupungin pormestarina. Häntä pidetään Peking-myönteisenä ehdokkaana, ja Han aiheutti pahennusta allekirjoittamalla kauppasopimuksia mannerkiinalaisten kaupunkien kanssa vuonna 2019. Lisäksi hän on sanonut, että ajatus Taiwanin itsenäisyysjulistuksesta on pelottavampi kuin kuppa..

 Kansa ensin 
Kansa ensin saavutti edellisissä vaaleissa hieman yli 6 prosentin kannatuksen ja oli pienin presidentinvaaliin osallistuva puolue. Puolueen presidenttiehdokkaana oli James Soong ja varapresidenttiehdokkaana Sandra Yu. 

Soong on osallistunut useisiin vaaleihin aikaisemminkin. Ilmoittautuessaan ehdokkaaksi Soong viittasi tämän kerran olevan hänelle kuin ”Endgame”.. 

 Tulokset 
Tsai Ing-wen voitti vaalit saatuaan yli puolet äänistä jo ensimmäisellä kierroksella. James Soong ei yltänyt suosituimmaksi ehdokkaaksi yhdessäkään vaalipiirissä. 
+Presidentinvaalien tuloksetPuolueEhdokasÄänetProsentuaalinen osuusPresidenttiVarapresidenttiDPPTsai Ing-wenWilliam Lai8 170 23157,1307 %KuomintangHan Kuo-yuChang San-cheng5 522 11938,6137 %Kansa ensin -puolueJames SoongSandra Yu608 5904,2556 %Hyväksytyt äänet14 300 940Hylätyt ja tyhjät äänet163 631Annetut äänet yhteensä14 464 571100 %Äänestysprosentti19 311 10574,90 %

 Vaalivaikuttaminen Manner-Kiinasta käsin 
Joulukuussa 2019 Taiwanin parlamentti hyväksyi lakimuutoksen, joka kriminalisoi Taiwanille vihamielisten valtioiden yritykset vaikuttaa sen vaaleihin. Kiellettyä vaalivaikuttamista ovat muun muassa valeuutisten levittäminen, laittomat lahjoitukset ja lobbaus. Lain rikkomisesta voidaan rangaista kymmenen miljoonan dollarin sakoilla tai jopa viiden vuoden mittaisella vankeustuomiolla..

Pekingistä pyrittiin vaikuttamaan mm. trolli- ja bottitilien kautta sosiaalisessa mediassa (Facebook ja Weibo). Yhden paljon näkyvyyttä saaneen tarinan mukaan taiwanilainen diplomaatti Su Chii-cherng jätti Taiwanin kansalaisia heitteille hirmumyrskyn jalkoihin Osakan lentokentälle vuonna 2018. Su joutui valtavan skandaalin keskelle ja päätyi hieman yli viikon jälkeen itsemurhaan. 

Nuorten äänestysaktiivisuutta on myös selitetty Hongkongin mielenosoituksilla. 

Tsain voittoa pidettiin mm. CNN:n analyysissa tappiona Manner-Kiinalle, ja saa Taiwanin ja manner-Kiinan yhdistymisen näyttämään entistä epätodennäköisemmältä.

 Lähteet 

Luokka:Taiwanin presidentinvaalit
Luokka:Vuoden 2020 vaalit